ජනාධිපති මහින්ද රාජපක්ෂ මහතා සමඟ ආසියා ඔලිම්පික් කමිටු සභාපති ෂේක් අහමඩ් ෆාහඩ් අල්සබ් කුමරු ඊයේ පැවැත්වූ සාකච්ඡාවකින් අනතුරුව මේ බව නිල වශයෙන් ප්‍රකාශ විය.අන්තර්ජාතික ඔලිම්පික් කමිටුවේ විධායක සාමාජිකයකු හා ලෝක ජාතික ඔලිම්පික් කමිටු සංගමයේ සභාපතිවරයාද වන ක්වේට් පවුලේ අල්සබ් කුමරු ඊයේ පස්වරුවේ ශ්‍රී ලංකා ඔලිම්පික් කමිටු නිවහනේ පැවැති ප්‍රවෘත්ති සාකච්ඡාවකදී 2017 ආසියා යොවුන් ක්‍රීඩා උලෙළේ සත්කාරකත්වය පිළිබඳ නිල නිවේදනය නිකුත් කළේය.මේ මාධ්‍ය හමුවට ක්‍රීඩා ඇමැති මහින්දානන්ද අලුත්ගමගේ, පාර්ලිමේන්තු මන්ත්‍රී නාමල් රාජපක්ෂ, ජාතික ඔලිම්පික් කමිටු සභාපති හේමසිරි ප්‍රනාන්දු, ක්‍රීඩා අමාත්‍යාංශ ලේකම් උදය සෙනෙවිරත්න, සංචාරක සංවර්ධන අධිකාරි‍ෙය් සභාපති නාලක ගොඩහේවා හා ක්‍රීඩා අධ්‍යක්ෂ ජෙනරාල් රංජනී ජයකොඩි මහත්ම මහත්මීහු ඇතුළු පිරිසක් සහභාගිවී සිටියහ..